Na temelju članka 35. stavka 1. točke 1. Zakona o lokalnoj i područnoj (regionalnoj) samoupravi („Narodne novine“ broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17 i 98/19) i članka 31. Statuta Općine Štrigova („Službeni glasnik Međimurske županije“ broj 1/18., 14/18.), Općinsko vijeće Općine Štrigova na 17. sjednici održanoj 14. svibnja 2020. donijelo je

**STATUTARNU ODLUKU**

**o izmjenama i dopunama**

**Statuta Općine Štrigova**

**Članak 1.**

Statut Općine Štrigova („Službeni glasnik Međimurske županije“ broj 1/18., 14/18.) – (u daljnjem tekstu: Statut) mijenja se i dopunjava sukladno odredbama ove Odluke.

**Članak 2.**

U članku 3. Statuta broj „31“ zamjenjuje se brojem 87.

**Članak 3.**

U članku 22. stavku 1. i 2. Statuta riječi „središnjem“ i „ središnje“ brišu se.

**Članak 4.**

U članku 34., stavku 2. Statuta riječi „predstojnika ureda državne uprave u županiji“ zamjenjuju se riječima „nadležno tijelo državne uprave u čijem je djelokrugu opći akt“.

**Članak 5.**

U članku 44. stavku 1. Statuta riječi „normativnu djelatnost“ zamjenjuju se riječima „propise Općine Štrigova“.

U članku 44. stavku 1. Statuta dodaje se novi podstavak koji glasi:

„-utvrđuje i izdaje pročišćene tekstove odluka i drugih općih akata,“

**Članak 6.**

U članku 47. stavku 1. podstavku 1. Statuta riječi „poslova državne uprave“ zamjenjuju se riječima „ povjerenih poslova državne uprave.“

**Članak 7.**

U članku 50., stavku 2. Statuta riječi „predstojnika ureda državne uprave u Međimurskoj županiji“zamjenjuju se riječima „nadležno tijelo državne uprave u čijem je djelokrugu opći akt i dostavi mu odluku o obustavi općeg akta“.

**Članak 8.**

U članku 57. stavku 6. Statuta riječ „središnjeg“ briše se.

**Članak 9.**

U članku 87. Statuta riječ „središnjeg“ briše se.

**Članak 10.**

U članku 96. Statuta riječi „ured državne uprave u Međimurskoj županiji “ i riječ „središnja“ briše se.

**Članak 11.**

Ovlašćuje se Komisija za Statut, Poslovnik i propise Općine Štrigova da utvrdi i objavi pročišćeni tekst Statuta.

**Članak 12.**

Ova Statutarna odluka o izmjenama i dopunama Statuta stupa na snagu osmi dan od dana objave u „Službenom glasniku Međimurske županije“.

**OPĆINSKO VIJEĆE OPĆINE ŠTRIGOVA**

KLASA: 012-03/18-01/1

URBROJ: 2109/18-20-01

ŠTRIGOVA, 14. svibnja 2020.

Predsjednica

Općinskog vijeća

Blaženka Heric, v.r.

Na temelju članka 71. Zakona o komunalnom gospodarstvu («Narodne novine» broj 68/18. i 110/18.) i članka 31. Statuta Općine Štrigova («Službeni glasnik Međimurske županije» broj 01/18. i 14/18.), Općinsko vijeće Općine Štrigova na 17. sjednici, održanoj 14. svibnja 2020. godine donijelo je

**Izvješće**

**o izvršenju programa gradnje objekata i uređaja komunalne infrastrukture**

**u Općini Štrigova za 2019. godinu**

Članak 1.

Izvješće se podnosi za izgradnju slijedećih objekata i uređaja komunalne infrastrukture:

1. javne površine
2. nerazvrstane ceste
3. javnu rasvjetu
4. javna parkirališta

Članak 2.

Gradnja objekata i uređaja komunalne infrastrukture na području Općine Štrigova realizirana je na slijedeći način:

|  |  |  |  |  |  |
| --- | --- | --- | --- | --- | --- |
| **Redbr.** | **Program** | **JAVNE POVRŠINE** | **PLAN 2019.** | **IZVRŠENJE**  **2019.** | **Izvor financiranja** |
| 1. | K100201 | Rekonstrukcija Doma kulture u Štrigovi | 1.850.000,00 | 1.924.844,41 | općinski proračun |
| 2. | K100202 | Nadogradnja sportske građevine - opremanje | 145.322,90 | 145.322,90 | općinski proračun |
| 3. | T100202 | Izgradnja prezentacijsko edukacijskog centra Sv. Jeronim – projektna dokumentacija | 265.287,50 | 264.537,50 | općinski proračun,  Ministarstvo regionalnoga razvoja i fondova EU |
| 4. | A100902 | Izgradnja Vidikovca (projektna dokumentacija) | 60.000,00 | 57.792,85 | općinski proračun |
| **UKUPNO** | | | **2.320.610,40** | **2.392.497,66** |  |

|  |  |  |  |  |  |  |  |
| --- | --- | --- | --- | --- | --- | --- | --- |
| **Red.br.** | **Program** | **NERAZVRSTANE CESTE** | **PLAN 2019.** | | **IZVRŠENJE**  **2019.** | | **Izvor financiranja** |
| 1. | T100301 | Izgradnja nerazvrstanih cesta (Veščički Vrh, Banfi, Grabrovnik, Železna Gora, Tupkovec) | 1.023.846,61 | | 1.023.846,61 | | općinski proračun,  dobrovoljni prilozi mještana |
| 2. | T100301 | Modernizacija ceste Štrigovčak | 900.000,00 | | 894.751,89 | | općinski proračun |
| 3. | K100305 | Izgradnja nerazvrstane ceste u Štrigovi, naselje Grabrovnik | 510.000,00 | | 471.252,00 | | Ministarstvo graditeljstva i prostornoga uređenja, općinski proračun |
| **UKUPNO** | | | | **2.433.846,61** | | **2.389.850,50** |  |

|  |  |  |  |  |  |
| --- | --- | --- | --- | --- | --- |
| **Redbr.** | **Program** | **JAVNA RASVJETA** | **PLAN 2019.** | **IZVRŠENJE**  **2019.** | **Izvori financiranja** |
| 1. | T100201 | Popuna javne rasvjete na području općine Štrigova | 120.000,00 | 116.125,88 | komunalni doprinos, općinski proračun |
| **UKUPNO** | | | **120.000.000** | **116.125,88** |  |

|  |  |  |  |  |  |  |  |
| --- | --- | --- | --- | --- | --- | --- | --- |
| **Red.br.** | **Program** | **JAVNA PARKIRALIŠTA** | **PLAN 2019.** | | **IZVRŠENJE 2019.** | | **Izvor financiranja** |
| 1. | K100304 | Izgradnja parkirališta u Železnoj Gori (uređenje parkirališta, staza, škarpa) | 688.000,00 | | 683.981,25 | | općinski proračun,  Ministarstvo regionalnoga razvoja i fondova EU |
| **UKUPNO** | | | | **688.000,00** | | **683.981,25** |  |

Članak 3.

Ovo Izvješće objaviti će se u „Službenom glasniku Međimurske županije“, a stupa na snagu osmog dana od dana objave.

OPĆINSKO VIJEĆE OPĆINE ŠTRIGOVA

KLASA: 402-04/18-01/1

URBROJ: 2109/18-03-20/1

Štrigova, 18. ožujka 2020.

PREDSJEDNICA OPĆINSKOG VIJEĆA

Blaženka Heric, v.r.

Na temelju članka 74. Zakona o komunalnom gospodarstvu («Narodne novine» broj 68/18. i 110/18.) i članka 31. Statuta Općine Štrigova («Službeni glasnik Međimurske županije» broj 01/18. i 14/18.), Općinsko vijeće Općine Štrigova na 17. sjednici, održanoj 14. svibnja 2020. godine donijelo je

**Izvješće**

**o izvršenju održavanja komunalne infrastrukture**

**na području Općine Štrigova za 2019. godinu**

Članak 1.

Izvješće se podnosi za slijedeće komunalne djelatnosti:

1. održavanje nerazvrstanih cesta,
2. održavanje groblja,
3. održavanje javnih površina, čišćenje snijega, održavanje i sanacija deponije smeća i javne rasvjete

Članak 2.

Raspored utrošenih financijskih sredstava po komunalnim djelatnostima:

**1. Održavanje nerazvrstanih cesta PLAN 2019. IZVRŠENJE 2019.**

**-** materijal za tekuće održavanje cesta 130.000,00 kn 113.606,13 kn

- šljunčanje nerazvrstanih cesta 220.000,00 kn 217.875,00 kn

- zemljani radovi 230.000,00 kn 200.831,25 kn

- sanacija klizišta 650.000,00 kn 311.375,00 kn

-----------------------------------------------------------------------------------------------------------------

UKUPNO 1.230.000,00 kn 843.687,38 kn

-----------------------------------------------------------------------------------------------------------------

**2. Održavanje groblja PLAN 2019. IZVRŠENJE 2019.**

- materijal za tekuće održavanje groblja 5.000,00 kn 125,00 kn

- usluga tekućeg i investicijskog održavanja

groblja 50.000,00 kn 28.240,81 kn

-----------------------------------------------------------------------------------------------------------------

UKUPNO 55.000,00 kn 28.365,81 kn

-----------------------------------------------------------------------------------------------------------------

**3. Održavanje javnih površina, čišćenje snijega, održavanje i sanacija deponije smeća i javne rasvjete**

**PLAN 2019. IZVRŠENJE 2019.**

- uređenje cvjetnih gredica 20.000,00 kn 9.644,75 kn

- hortikulturno uređenje 2.000,00 kn 1.668,96 kn

**-** čišćenje snijega (usluga čišćenja snijega,

sol za ceste) 110.000,00 kn 13.375,00 kn

- iznošenje i odvoz smeća 8.000,00 kn 7.891,51 kn

- deratizacija i dezinsekcija 24.000,00 kn 0,00 kn

- popravak i potrošnja javne rasvjete 80.000,00 kn 77.026,52 kn

----------------------------------------------------------------------------------------------------------------

UKUPNO 244.000,00 kn 109.606,74 kn

-----------------------------------------------------------------------------------------------------------------

Članak 3.

Sredstva potrebna za ostvarenje ovog Programa utrošena su iz slijedećih izvora:

|  |  |  |
| --- | --- | --- |
| **Red.br.** | **Izvor prihod** | **Izvršenje 2019.** |
| 1. | Prihod od komunalne naknade | 129.199,43 |
| 2. | Prihod od grobne naknade | 28.365,81 |
| 3. | Prihod od naknade za zadržavanje nezakonito izgrađenih zgrada | 17.258,71 |
| 4. | Prihod od koncesijske naknade | 30.112,00 |
| 5. | Prihodi od zakupa poljoprivrednog zemljišta u vlasništvu RH | 9.470,74 |
| 6. | Hrvatske vode | 148.400,00 |
| 7. | Ostali proračunski prihodi | 618.853,24 |
|  | **UKUPNO** | **981.659,93** |

Članak 4.

Ovo Izvješće objaviti će se u „Službenom glasniku Međimurske županije“, a stupa na snagu osmog dana od dana objave.

OPĆINSKO VIJEĆE OPĆINE ŠTRIGOVA

KLASA: 402-04/18-01/2

URBROJ: 2109/18-03-20/1

Štrigova, 14. svibnja 2020.

PREDSJEDNICA OPĆINSKOG VIJEĆA

Blaženka Heric, v.r.

Na temelju članka 1. i 9. Zakona o financiranju javnih potreba u kulturi (“Narodne novine” broj 47/90., 27/93. i 38/09.), članka 35. Zakona o lokalnoj i područnoj ( regionalnoj ) samoupravi (“Narodne novine” broj 33/01, 60/01- vjerodostojno tumačenje, 129/05, 109/07, 125/08, 36/09, 150/11, 144/12, 19/13, 137/15, 123/17 i 98/19 ), te članka 31. Statuta Općine Štrigova (“Službeni glasnik Međimurske županije”, broj 1/18.,14/18), Općinsko vijeće Općine Štrigova na 17. sjednici održanoj 14.05.2020. godine, donosi

**IZVJEŠTAJ**

**o izvršenju Programa javnih potreba u kulturi na području Općine Štrigova u 2019. godini**

TOČKA 1.

Prihvaća se izvršenje Programa javnih potreba u kulturi na području Općine Štrigova u 2019. godini.

TOČKA 2.

Sredstva u 2019. godini isplaćena su: **70.000,00 KN**

Kulturno umjetničko društvo « Sveti Jeronim « -  **40.000,00 kuna**

ŽVS „Stridonne“ – **22.000,00 kuna**

Štrigovski parklini – **8.000,00 kuna**

TOČKA 3.

Ovo Izvršenje Programa objavit će se u „Službenom glasniku Međimurske županije” i stupa na snagu osmog dana od dana objave.

OPĆINSKO VIJEĆE OPĆINE ŠTRIGOVA

KLASA: 610-01/19-01/1

URBROJ:2109/18-20-01

Štrigova, 20.05.2020. PREDSJEDNICA

Općinskog vijeća

Blaženka Heric, v.r.

Na temelju članka 76. Zakona o športu (“Narodne novine”, broj 111/97, 13/98 - ispravak i 24/01, 71/06, 150/08, 124/10, 124/11, 86/12, 94/13, 85/15, 19/16 i 98/19), te članka 31. Statuta Općine Štrigova (“Službeni glasnik Međimurske županije”, broj 1/18., 14/18), Općinsko vijeće Općine Štrigova na 17. sjednici održanoj 14.05.2020. godine, donosi

**IZVJEŠTAJ**

**o izvršenju Programa javnih potreba u športu na području**

**Općine Štrigova u 2019. godini**

TOČKA 1.

Prihvaća se izvršenje Programa javnih potreba u športu na području Općine Štrigova u 2019. godini.

TOČKA 2.

Sredstva u 2019. godini isplaćena su:

1. NK “ Sloga Štrigova” 50.000,00 kn

2. ŠK « STRIDON « ŠTRIGOVA 30.000,00 kn

4. KK « ŠTRIGOVA « 17.000,00 kn

5. Odbojkaški klub 25.000,00 kn

6. NK „Plavi“ Prekopa 25.000,00 kn

7. AK Međimurje Čakovec 3.000,00 kn

**UKUPNO: 150.000,00 kuna**

TOČKA 3.

Ovo Izvršenje Programa objavit će se u „Službenom glasniku Međimurske županije” i stupa na snagu osmog dana od dana objave.

OPĆINSKO VIJEĆE OPĆINE ŠTRIGOVA

KLASA: 602-01/19-01/1

URBROJ:2109/18-20-01

Štrigova, 14.05.2020. PREDSJEDNICA

Općinskog vijeća

Blaženka Heric, v.r.

Na temelju članka 195. Zakona o socijalnoj skrbi ("Narodne novine" broj 157/13., 152/14., 99/15., 52/16., 16/17., 130/17). i 98/19.) i članka 31. Statuta Općine Štrigova ("Službeni glasnik Međimurske županije" broj 1/18., 14/18.), Općinsko vijeće Općine Štrigova na 17. sjednici održanoj 14.05.2020. godine, donosi

**IZVJEŠTAJ**

**o izvršenju Socijalnog Programa Općine Štrigova za 2019. godinu**

Članak 1.

Prihvaća se izvršenje Socijalnog Programa Općine Štrigova za 2019. godinu.

Članak 2.

Sredstva u 2019. godini isplaćena su: **307.850,00 kn.**

Članak 3.

Ovo Izvršenje Programa objavit će se u „Službenom glasniku Međimurske županije” i stupa na snagu osmog dana od dana objave.

OPĆINSKO VIJEĆE OPĆINE ŠTRIGOVA

KLASA: 550-01/19-01/1

URBROJ:2109/18-20-01

Štrigova, 14.05.2020. PREDSJEDNICA

Općinskog vijeća

Blaženka Heric,v.r.

Na temelju članka 35.b. Zakona o lokalnoj i područnoj (regionalnoj) samoupravi ("Narodne novine", br. 33/01, 60/01-vjerodostojno tumačenje, 129/05, 109/07, 125/08, 36/09, 150/11 144/12, 19/13, 137/15, 123/17 i 98/19) i članka 49. stavak 1. Statuta općine Štrigova („Službeni glasnik Međimurske županije“ 1/18., 14/18.), Općinsko vijeće Općine Štrigova na 17. sjednici, održanoj dana 14.05.2020. donosi

**Z A K L J U Č A K**

**povodom razmatranja Izvješća o radu općinskog načelnika Općine Štrigova za razdoblje 01.07.2019. do 31.12.2019.**

I.

Općinsko vijeće općine Štrigova prihvaća Izvješće o radu općinskog načelnika Općine Štrigova za razdoblje 01.07.2019. do 31.12.2019.

II.

Ovaj Zaključak objavit će se u „Službenom glasniku Međimurske županije” i stupa na snagu osmog dana od dana objave.

OPĆINSKO VIJEĆE OPĆINE ŠTRIGOVA

KLASA : 080-01/20-01/1

URBROJ: 2109/18-20-02

Štrigova, 14.05.2020.

PREDSJEDNICA

Općinskog vijeća

Blaženka Heric, v.r.

Temeljem članka 13. stavak 8. Zakona o zaštiti od požara („Narodne Novine“ broj 92/10) i članka 31. Statuta Općine Štrigova („Službeni glasnik Međimurske županije“, broj 1/18, 14/18), Općinsko vijeće Općine Štrigova na svojoj 17. sjednici, održanoj 14.05.2020. godine, donosi

**IZVJEŠĆE O STANJU ZAŠTITE OD POŽARA**

**I PROVEDBE GODIŠNJEG PROVEDBENOG PLANA UNAPREĐENJA ZAŠTITE OD POŽARA**

**NA PODRUČJU OPĆINE ŠTRIGOVA ZA 2019. GODINU**

# 1. UVOD

Zaštita od požara uređena je Zakonom o zaštiti od požara ("Narodne novine", broj 92/10) (u daljnjem tekstu: *Zakon*) i predstavlja sustav koji se sastoji od planiranja, propisivanja i provođenja kao i financiranja mjera zaštite od požara te ustrojavanja subjekata koji provode zaštitu od požara. Zaštitu od požara provode, osim fizičkih i pravnih osoba, i pravne osobe i udruge koje obavljaju vatrogasnu djelatnost i djelatnost civilne zaštite kao i jedinice lokalne te područne (regionalne) samouprave. Svaka fizička i pravna osoba, tijelo državne vlasti te jedinica lokalne i područne (regionalne) samouprave dužni su djelovati na način kojim ne mogu izazvati požar.

Jedinice lokalne i područne (regionalne) samouprave, temeljem članka 13. stavka 1. *Zakona*, donose Plan zaštite od požara za svoje područje na temelju Procjene ugroženosti od požara, po prethodno pribavljenom mišljenju nadležne policijske uprave i vatrogasne zajednice. Planom zaštite od požara općine i gradovi definiraju subjekte odgovorne za provođenje vatrogasne djelatnosti.

Jedinice lokalne i područne (regionalne) samouprave na temelju Procjene ugroženosti donose Godišnji provedbeni plan unapređenja zaštite od požara za svoje područje za čiju provedbu će osigurati financijska sredstva. Godišnji provedbeni planovi unapređenja zaštite od požara gradova i općina donose se na temelju godišnjeg provedbenog plana unapređenja zaštite od požara Županije.

Sukladno članku 13. stavak 8. *Zakona*, predstavničko tijelo jedinice lokalne samouprave jednom godišnje razmatra Izvješće o stanju zaštite od požara na svom području i stanju provedbe Godišnjeg provedbenog plana unaprjeđenja zaštite od požara.

# 2. ORGANIZACIJA VATROGASTVA NA PODRUČJU OPĆINE ŠTRIGOVA

Operativne snage vatrogastva temeljna su operativna snaga sustava civilne zaštite koje djeluju u sustavnu civilne zaštite u skladu s odredbama posebnih propisa kojima se uređuje područje vatrogastva.

Na području Općine Štrigova djeluju sljedeća dobrovoljna vatrogasna društva: DVD Štrigova, DVD Robadje, DVD Stanetinec i DVD Železna Gora te Vatrogasna zajednica područja općina Gornji Mihaljevec – Štrigova.

Uspješno obavljanje vatrogasne djelatnosti zahtijeva stalno stručno obrazovanje i uvježbavanje pripadnika vatrogasnih postrojbi na način utvrđen Pravilnikom o programu i načinu provedbe teorijske nastave i praktičnih vježbi u vatrogasnim postrojbama. Svi operativni vatrogasci prošli su osnovna osposobljavanja koja se povremeno nadopunjavaju usavršavanjima i seminarima.

# 3. PREGLED INTERVENCIJA

Tablica 1: Pregled vatrogasnih intervencija na području Općine Štrigova u 2019.god.

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Mjesec** | **JVP** | **DVD** | **Zajednička** | **Građevine** | **Prometala** | **Otvoreni prostor** | **Tehničke** | **Ostale** |
| **Siječanj** |  |  |  |  |  |  |  |  |
| **Veljača** |  |  |  |  |  |  |  |  |
| **Ožujak** |  | 1 |  |  |  |  | 1 |  |
| **Travanj** |  |  |  |  |  |  |  |  |
| **Svibanj** |  | 1 |  |  |  |  | 1 |  |
| **Lipanj** |  | 7 |  |  |  |  | 6 | 1 |
| **Srpanj** |  |  | 2 | 2 |  |  |  |  |
| **Kolovoz** |  | 2 |  |  |  |  | 2 |  |
| **Rujan** |  |  |  |  |  |  |  |  |
| **Listopad** |  | 2 | 1 | 2 |  | 1 |  |  |
| **Studeni** |  |  |  |  |  |  |  |  |
| **Prosinac** |  |  | 2 |  |  |  | 2 |  |
| **Ukupno** | 0 | 13 | 5 | 4 | 0 | 1 | 12 | 1 |

# 4. PROVEDBA GODIŠNJEG PROVEDBENOG PROGRAMA UNAPREĐENJA ZAŠTITE OD POŽARA ZA 2019.god.

Na temelju članka 13. stavka 4. Zakona o zaštiti od požara („Narodne Novine“ broj 92/10) i članka 32. Statuta Općine Štrigova („Službeni glasnik Međimurske županije“ 1/18), Općinsko vijeće Općine Štrigova na 9. sjednici održanoj dana 19. prosinca 2018.god. donosi Provedbeni plan unapređenja zaštite od požara na području Općine Štrigova za 2019.god. („Službeni glasnik Međimurske županije“ 20/18).

Općinsko vijeće Općine Štrigova donijelo je Procjenu ugroženosti od požara koja je temelj, sukladno članku 13. stavak 4. Zakona, za donošenje godišnjeg provedbenog plana za unapređenje zaštite od požara za područje Općine Štrigova za 2019.god.

* Sukladno izračunu o potrebnom broju vatrogasaca iz Procjene ugroženosti od požara osiguran je potreban broj operativnih vatrogasaca. Za obavljanje aktivne vatrogasne djelatnosti osigurano je 20 dobrovoljnih vatrogasaca koji imaju tjelesnu i duševnu sposobnost.
* Tijekom razdoblja povećane opasnosti od izbijanja požara (ljetni period) osigurano je stalno vatrogasno dežurstvo.
* Plan zaštite od požara Općine Štrigova usklađen je sa zakonskim regulativama.
* Plan motrenja, čuvanja i ophodnje otvorenog prostora usklađen je sa zakonskim regulativama.
* Sukladno Procjeni ugroženosti od požara i tehnološke eksplozije te Planu zaštite od požara Općine Štrigova, u 2019.god. nabavljen je komplet osobne zaštitne opreme za vatrogasce te se tako postigla minimalna opremljenost za dobrovoljne vatrogasce. Osigurani su kompleti za: šumske požare, vatrogasne čizme, vatrogasni kombinezoni, vatrogasni opasači te kacige za šumske požare.
* U postupku donošenja prosorno – planske dokumentacije (prvenstveno provedbene), ovisno o razini prostornih poslova, primijenjene su mjere zaštite od požara sukladno važećim propisima.
* U naseljima Općine Štrigova sustavno se poduzimaju potrebne mjere kako bi prometnice i javne površine uvijek bile prohodne u svrhu nesmetane intervencije. U većim kompleksima pravnih osoba osigurana je stalna prohodnost vatrogasnih pristupa i putova evakuacije.
* Sukladno važećim propisima koji reguliraju zaštitu od požara na otvorenom prostoru, uređeni su okviri ponašanja na otvorenom prostoru, posebice u vrijeme povećane opasnosti od požara.
* Cisterne i ostale prirodne pričuve vode koje se mogu koristiti za gašenje požara na otvorenom prostoru redovito se čiste, a prilazni putevi za vatrogasna vozila održavaju se prohodnima.
* Provodi se nadzor nad županijskim i lokalnim cestama te zemljišnim pojasom uz cestu. Zemljišni pojas uz ceste održava se čistim i preglednim kako zbog sigurnosti prometa tako i zbog sprečavanja nastajanja i širenja požara po njemu. Provodi se čišćenje zemljišnog pojasa uz ceste od lakozapaljivih tvari, odnosno onih tvari koje bi mogle izazvati požar ili omogućiti odnosno olakšati njegovo širenje.

# 5. PREVENTIVNA DJELATNOST

Planom upoznavanja stanovništva se regulira način na koji treba biti obaviješteno stanovništvo o događajima koji prethode nastanku požara, metodama preventive kako ne bi nastao požar i radnjama koje treba poduzeti kad se dogodi požar.

* aktivnosti vezane uz pred žetvenu i žetvenu sezonu

# 7. TEMELJNA OPREMA I VATROGASNI OBJEKTI

* **Osnovna oprema za djelovanje u slučaju velikih nesreća i katastrofa – DVD Štrigova**

Značajnija tehnička oprema i sredstva kojima postrojba raspolaže:

* navalno vozilo „Mercedes-Unimog“ (1+3) za teško pristupačna mjesta, spremnik 800 l vode,
* navalno vozilo „Iveco-Magirus“ (1+5), spremnik 2500 l vode+ 25 l pjenila,
* kombi vozilo „Mercedes,“
* vatrogasna pumpa „Ziegler“ 8/8,
* električna potopna pumpa,
* agregat za ispumpavanje „Tomos,“
* radiostanica „Motorola“ u vozilima,
* ručne ili prijenosne radiostanice „Motorola“,
* ljestve prijenosne,
* ljestve prislanjače,
* izolacijski aparat s rezervnom bocom,

oprema za tehničke intervencije, hidrauličke škare i razupora

* **Osnovna oprema za djelovanje u slučaju velikih nesreća i katastrofa – DVD Robadje**

Značajnija tehnička oprema i sredstva kojima postrojba raspolaže:

* kombi vozilo Toyota (1+8),
* vatrogasna pumpa Rosenbauer,
* aparati za početno gašenje požara,
* metlanice,
* usisne cijevi,
* B cijevi,
* C cijevi,
* radne uniforme,
* kacige,
* opasači.
* **Osnovna oprema za djelovanje u slučaju velikih nesreća i katastrofa – DVD Stanetinec**

Značajnija tehnička oprema i sredstva kojima postrojba raspolaže:

* autocisterna, spremnik 2500 l (1+6),
* vozilo Lada Niva (1+4),
* vatrogasna pumpa Ziegler,
* zaštitna odjela,
* aparat za početno gašenje požara.
* **Osnovna oprema za djelovanje u slučaju velikih nesreća i katastrofa – DVD Železna Gora**

Značajnija tehnička oprema i sredstva kojima postrojba raspolaže:

* kombi vozilo Hanomag (1+8),
* vatrogasna pumpa Rosenbauer,
* ljestve kukače, kacige, sigurnosni pojasevi i sva pripadajuća oprema za dohvat i gašenje požara vodom (mlaznice, cijevi, razdjelnice…).

# 8. OPERATIVNE ZDRUŽENE VJEŽBE

* Vježba “Potres” – OŠ Štrigova

# 9. FINANCIRANJE

Općina Štrigova sufinancirala je rad operativnih snaga vatrogastva kako slijedi:

* DVD Štrigova u iznosu od 88.500,00 kn,
* DVD Robadje u iznosu od 35.000,00 kn,
* DVD Stanetinec u iznosu od 40.000,00 kn,
* DVD Železna Gora u iznosu od 40.000,00 kn.

# 10. PROCJENA UGROŽENOSTI I PLAN ZAŠTITE OD POŽARA

Procjena ugroženosti od požara i tehnološke eksplozije Općine Štrigova (KLASA: 214-01/14-01/2, URBROJ: 2109/18-14/01, od 09.09.2014.god., „Službeni glasnik Međimurske županije“ broj 11/14 ).

Plan zaštite od požara Općine Štrigova (KLASA: 214-01/14-01/2, URBROJ: 2109/18-14/01, od 09.09.2014.god., „Službeni glasnik Međimurske županije“ broj 11/14).

# 11. ZAKLJUČAK

U ovom Izvješću dat je prikaz stanja opremljenosti i organiziranosti vatrogastva na području Općine Štrigova, broj intervencija u 2019. godini kao i prikaz provedbe Godišnjeg provedbenog plana unapređenja zaštite od požara Općine Štrigova u 2019.god. Iz navedenoga se može zaključiti da je stanje zaštite od požara na području Općine Štrigova zadovoljavajuće.

Iako je stanje zadovoljavajuće, u cilju smanjivanja nastanka požara potrebno je sljedeće:

* kroz medije apelirati na građane da zbrinjavanje biljnih ostataka rješavaju kompostiranjem i zaoravanjem, a u krajnjoj potrebi (kada to nije moguće drugačije) da zbrinjavanje otpada obavljaju spaljivanjem,
* članovi dobrovoljnih vatrogasnih društava i građani trebali bi prijaviti svako spaljivanje na način suprotan odlukama o zabrani spaljivanja i Zakonu o zaštiti od požara najbližoj policijskoj upravi (broj telefona 192 ili 112) ili vatrogasnim društvima (193 ili 112),
* inspekcije zaštite od požara, poljoprivredna i šumarska inspekcija te policija trebaju u skladu s obvezama koje proizlaze iz važećih propisa poduzimati preventivne i kurativne mjere u cilju smanjivanja/sprečavanja broja slučajeva spaljivanja poljoprivrednih i šumskih ostataka protivno zakonu i općinskim odlukama, da bi se poboljšala brzina izlaska na intervenciju, treba poboljšati organizaciju primanja dojave i uzbunjivanja vatrogasaca kod pojedinih pravnih osoba, tj. onih čiji su vatrodojavni sistemi spojeni samo na stalna dežurstva zaštitarskih poduzeća i nisu povezani s nadležnim vatrogasnim snagama, stoga se trgovačkim društvima koje imaju ugrađene vatrodojavne centrale sugerira da vatrogasni signal upućuju i na vatrogasni operativni centar (VOC - 193),
* sve jedinice lokalne samouprave trebaju primjenjivati odredbe vlastitih procjena i planova zaštite od požara nabavkom opreme, uređenjem vatrogasnih domova, osiguranjem organizacijskih uvjeta za brzi odaziv i dr.

**12. ZAVRŠNE ODREDBE**

Ova Odluka stupa na snagu osam dana od objave u „Službenom glasniku Međimurske županije

OPĆINSKO VIJEĆE OPĆINE ŠTRIGOVA

KLASA: 214-01/19-01/1

URBROJ: 2109/18-20-01

Štrigova, 14.05.2020. PREDSJEDNICA

Općinskog vijeća

Blaženka Heric, v.r.

Temeljem članka 5. stavka 2. i članka 6. stavka 2. Zakona o financiranju političkih aktivnosti, izborne promidžbe i referenduma („Narodne novine“ broj 29/19, 98/19) i članka 31. Statuta Općine Štrigova („Službeni glasnik Međimurske županije“ broj 01/18, 14/18), Općinsko vijeće Općine Štrigova na 17. sjednici održanoj 14.05.2020. godine, donijelo je

**ODLUKU**

**o raspoređivanju sredstava za redovito godišnje financiranje političkih stranaka i vijećnika izabranih s liste grupe birača u Općinskom vijeću Općine Štrigova za 2020.**

Članak 1.

Ovom Odlukom raspoređuju se sredstva za financiranje političkih stranaka zastupljenih u Općinskom vijeću Općine Štrigova (u daljnjem tekstu: Općinsko vijeće) za 2020. godinu koja se osiguravaju u Proračunu Općine Štrigova za navedeno razdoblje.

Članak 2.

U Proračunu Općine Štrigova za 2020. godinu osigurana su sredstva za financiranje političkih stranaka zastupljenih u Općinskom vijeću.

Članak 3.

Za svakog člana Općinskog vijeća utvrđuje se jednaki godišnji iznos sredstava tako da pojedinoj političkoj stranci pripadaju sredstva razmjerno broju njenih članova Općinskog vijeća u trenutku konstituiranja Općinskog vijeća spola.

Za svakog izabranog člana Općinskog vijeća podzastupljenog spola, pojedinoj političkoj stranci pripada i pravo na naknadu razmjerno broju izabranih članova Općinskog vijeća podzastupljenog spola.

Članak 4.

Za svakog člana Općinskog vijeća utvrđuje se godišnji iznos sredstava od 1.000,00 kuna.

Za svakog člana Općinskog vijeća podzastupljenog spola utvrđuje se godišnja naknada u iznosu od 1.100,00 kn tj. uvećano za 10 % od iznosa iz članka 4. stavak 1.

Članak 5.

Političkim strankama zastupljenim u Općinskom vijeću raspoređuju se sredstva osigurana u Proračunu Općine Štrigova na način utvrđen u članku 3. ove Odluke u godišnjim iznosima kako slijedi:

- Hrvatskoj narodnoj stranci –reformisti – REFORMISTI 2.100,00 KN

- Hrvatskoj narodnoj stranci –liberalnim demokratima-HNS 3.100,00 KN

- Socijaldemokratskoj partiji Hrvatske-SDP 5.300,00 KN

- Hrvatskoj demokratskoj zajednici-HDZ 2.000,00 KN

- Živi zid 1.000,00 KN

Članak 6.

Raspoređena sredstva iz ove Odluke doznačuju se na račun političkih stranaka, odnosno na poseban račun vijećnika izabranih s liste grupe birača, tromjesečno u jednakim iznosima.

Iznosi se isplaćuju do sljedećeg izbornog procesa ili nove izmjene ove Odluke.

Članak 7.

Vijećnici s liste grupe birača dužni su otvoriti posebne račune za redovito financiranje svoje političke aktivnosti.

Vijećnici s liste grupe birača kojima mandat prestaje prije isteka vremena na koji su izabrani, dužni su u roku 60 dana od prestanka mandata vratiti u Proračun Općine Štrigova neutrošena financijska sredstva dobivena za redovito godišnje financiranje njihove djelatnosti.

Članak 8.

Ova Odluka stupa na snagu osam dana od objave u „Službenom glasniku Međimurske županije“.

OPĆINSKO VIJEĆE

OPĆINE ŠTRIGOVA

KLASA: 402-01/20-01/1

URBROJ:2109/18-20-01

Štrigova, 14.05.2020.

PREDSJEDNICA

Općinskog vijeća

Blaženka Heric, v.r.

Temeljem odredbe članka 35. Zakona o lokalnoj i područnoj (regionalnoj) samoupravi (NN 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17), odredbe čl. 49 st. 4. Zakona o poljoprivrednom zemljištu (NN 20/2018 i 115/2018) i članka 31. Statuta Općine Štrigova („Službeni glasnik Međimurske županije“, broj: 1/18., 14/18.), Općinsko vijeće Općine Štrigova je na 17. sjednici održanoj 14.05.2020., donijelo

**Program korištenja sredstava od zakupa, prodaje, prodaje izravnom pogodbom, privremenog korištenja i davanja na korištenje izravnom pogodbom poljoprivrednog zemljišta u vlasništvu Republike Hrvatske za Općinu Štrigova u 2020. godini.**

**Članak 1.**

Program korištenja sredstava od zakupa, prodaje izravnom pogodbom, privremenog korištenja i davanja na korištenje izravnom pogodbom poljoprivrednog zemljišta u vlasnišvu Republike Hrvatske za Općinu Štrigova u 2020. godini planski je dokument kojim se raspoređuju namjenski prihodi ostvareni po navedenoj osnovi. Ovim programom utvrđuje se raspored prihoda prema namjeni rashoda planiranih u Proračunu Općine Štrigova za 2020. godinu.

**Članak 2.**

Prihod Proračuna Općine Štrigova ostvaren u visini od 65% ukupnih sredstava od zakupa, prodaje, prodaje izravnom pogodbom, privremenog korištenja i davanja na korištenje izravnom pogodbom poljoprivrednog zemljišta u vlasništvu Republike Hrvatske na području Općine Štrigova planira se za 2020. godinu u iznosu od 44.000,00 kn.

**Članak 3.**

|  |  |  |
| --- | --- | --- |
| **Redni broj** | **Vrsta rashoda u 2020. godini** | **Planirani rashodi u 2020.godini u kn** |
| 1. | Katastarsko-geodetska izmjere zemljišta i sređivanje zemljišnjih knjiga | 6.000,00 |
| 2. | Troškovi vezani uz uređenje poljskih puteva | 35.000,00 |
| 3. | Za druge poticajne mjere za unaprijeđenje poljoprivrede i akvakulture | 3.000,00 |
|  | **UKUPNO** | **44.000,00** |

**Članak 4.**

Općina Štrigova će Ministarstvu podnositi godišnje izvješće o ostvarivanju programa korištenja sredstava svake godine do 31. ožujka za prethodnu godinu.

**Članak 5.**

Ovaj Program stupa na snagu osmi dan od dana objave u „Službenom glasniku Međimurske županije“.

**OPĆINSKO VIJEĆE OPĆINE ŠTRIGOVA**

KLASA: 320-01/20-01/1

URBROJ: 2109/18-20-01

ŠTRIGOVA, 14.05.2020.

Predsjednica

Općinskog vijeća

Blaženka Heric, v.r.

# Temeljem članka 86. Zakona o prostornom uređenju (Narodne Novine broj 153/13, 65/17, 114/18, 39/19 i 98/19), članka 31. Statuta Općine Štrigova (Službeni glasnik Međimurske županije broj 1/18., 14/18. ), Općinsko vijeće na 17. sjednici održanoj 14. svibnja 2020. godine donijelo je

# O D L U K U

# O IZRADI III. IZMJENA I DOPUNA

# PROSTORNOG PLANA UREĐENJA OPĆINE ŠTRIGOVA

# („Službeni glasnik Međimurske županije“ broj 14/05., 9/16.,13/17. i 20/18.-pročišćeni tekst)

# Članak 1.

# Donosi se odluka o pristupanju III. Izmjenama i dopunama Prostornog plana uređenja Općine Štrigova (Službeni glasnik Međimurske županije broj 14/05.,9/16., 13/17. i 20/18.-pročišćeni tekst) – u daljnjem tekstu III. Izmjene i dopune Prostornog plana.

**PRAVNA OSNOVA I RAZLOZI ZA IZMJENU I DOPUNU PROSTORNOG PLANA UREĐENJA OPĆINE ŠTRIGOVA**

# Članak 2.

# Prema Zakonu o prostornom uređenju općina je nadležna za planiranje prostora, izradu i donošenje prostornih planova na svom teritoriju. Prostorni plan uređenja općine može se mijenjati i dopunjavati prema proceduri određenoj Zakonom.

Članak 3.

# (1) U razdoblju od posljednjih izmjena i dopuna Prostornog plana uređenja Općine Štrigova (2017. godine) pojavile su se nove okolnosti koje imaju neposredan utjecaj na korištenje i namjenu prostora uslijed pojave novih zahtjeva za realizaciju novih sadržaja.

(2) Razlozi za izradu i donošenje plana su:

* preispitivanje proširenja građevinskih područja naselja na temelju pojedinačnih zahtjeva pravnih i fizičkih osoba
* usklađenje s izmjenama i dopunama Prostornog plana Međimurske županije

**OBUHVAT IZMJENA I DOPUNA PLANA**

Članak 4.

III. Izmjena i dopuna Prostornog plana uređenja OpćineŠtrigova obuhvaća tekstualni (Obrazloženje, Odredbe za provedbu) i grafički dio Plana.

Prostorni obuhvat izmjene i dopune istovjetan je obuhvatu Prostornog plana uređenja Općine Štrigova, a odnosi se na prostor cijele Općine.

# OCJENA STANJA U OBUHVATU PLANA

Članak 5.

Razvoj Općine i svi zahvati u prostoru realiziraju se u skladu s dokumentima prostornog uređenja, što je rezultiralo skladnim uređenjem prostora unutar građevinskog područja naselja - od razgraničenja prostora po namjeni do opremljenosti komunalnom infrastrukturom.

U razdoblju od donošenja posljednjih izmjena i dopuna Prostornog plana uređenja Općine Štrigova bilježi se značajan gospodarski razvoj u Općini koji zahtjeva planiranje prostora za razvoj.

**CILJEVI IZMJENE I DOPUNE PLANA I PROGRAMSKA POLAZIŠTA PLANA**

Članak 6.

Ciljevi i programska polazišta za izradu izmjene i dopune Prostornog plana su planiranje namjene i osiguranje prostora za dugoročni razvoj naselja, osiguranje uvjeta za gradnju građevina izvan i unutar građevinskog područja naselja i građevina infrastrukturnih sustava, a u svrhu ostvarenja kvalitetnih uvjeta za život i rad stanovnika na cjelokupnom teritoriju Općine Štrigova.

Članak 7.

1. Cilj III. Izmjene i dopune Prostornog plana je:

* istražiti nove prostorne odnose
* iznaći rješenja kojima će se uskladiti planirani zahvati s kapacitetima prostora vodeći računa o skladu funkcija, o zatečenim krajobraznim vrijednostima i očuvanju identiteta prostora

1. Dio programskih polazišta za III. izmjenu i dopunu Prostornog plana uređenja Općine Štrigova čine i novi zakoni, uredbe i programi koji su donijeli Sabor i Vlada.

**VRSTA I NAČIN PRIBAVLJANJA KATASTARSKIH PLANOVA I PODLOGA**

Članak 8.

Kartografski prikazi za sve faze izrade III**.** izmjene i dopune Prostornog plana izraditi će se korištenjem digitalnih topografskih karata u mjerili 1:25 000 i 1:5 000 ovjerenih od DGU.

**TIJELA I OSOBE ODREĐENE POSEBNIM PROPISIMA I DRUGI SUDIONICI IZRADE PLANA**

Članak 9.

Tijela i osobe koji će svojim podacima, planskim smjernicama i propisanim dokumentima iz djelokruga svoga rada sudjelovati u izradi III. izmjene i dopune Prostornog plana su:

1. Ministarstvo poljoprivrede, Ulica grada Vukovara 78, 10000 Zagreb
2. Hrvatska agencija za okoliš i prirodu, Radnička cesta 80/7, 10000 Zagreb
3. Ministarstvo kulture, Uprava za zaštitu kulturne baštine, Konzervatorski odjel Varaždin Gundulićeva 2 42 000 Varaždin
4. Hrvatske šume, Uprava šuma Koprivnica, Odsjek Čakovec, A. Starčevića 57, 40000 Čakovec
5. Međimurska županija, Upravni odjel za prostorno uređenje, gradnju i zaštitu okoliša, R. Boškovića 2, 40000 Čakovec
6. INA industrija nafte d.d. Sd NAFTAPLIN, Sektor za istraživanje, Avenija Većeslava Holjevca 10, 10020 Zagreb
7. PLINACRO, d.o.o., Sektor transporta plina, Savska cesta 88a, 10000 Zagreb
8. Hrvatske vode VGI „Međimurje“, I. Mažuranića 2, 40000 Čakovec
9. Hrvatske vode, VGO za Muru i gornju Dravu, Varaždin, Međimurska 26b, 42000 Varaždin
10. Hrvatske vode, Ulica grada Vukovara 220, 10000 Zagreb
11. HOPS d.o.o. Kupska ulica 4, 10000 Zagreb
12. HEP Operator distribucijskog sustava d.o.o., DP Elektra Čakovec, Žrtava fašizma 2, 40000 Čakovec
13. HAKOM, Hrvatska regulatorna agencija za mrežne djelatnosti, Ulica Roberta Frangeša Mihanovića 9, 10110 Zagreb
14. Javna ustanova „Međimurska priroda“, Trg međimurske prirode 1, Križovec, 40315 Mursko Središće
15. Županijska uprava za ceste Međimurske županije, Mihovljanska 70, 40000 Čakovec
16. Međimurske vode d.o.o., Matice hrvatske 10, 40000 Čakovec
17. Međimurje plin, Obrtnička 4, 40000 Čakovec
18. MUP Policijska uprava Međimurska, Jakova Gotovca 7, 40000 Čakovec
19. Državna uprava za zaštitu i spašavanje, Područni ured za zaštitu i spašavanje, Zrinsko-Frankopanska 9, 40000 Čakovec
20. Ministarstvo zaštite okoliša i energetike, Radnička cesta 80, 10000 Zagreb
21. Ministarstvo državne imovine, Ulica Ivana Dežmana 10, 10000 Zagreb

**ROKOVI**

Članak 10.

(1) Nositelju izrade plana navedena tijela i osobe iz prethodnog članka, dužna su u roku od petnaest (15) dana od zaprimljene Odluke s pozivom o dostavi zahtjeva, dostaviti zahtjeve (podatke, planske smjernice, i propisane dokumente iz djelokruga svog rada) za izradu III. izmjena i dopuna Prostornog plana.

(2) Plan izrade i procedura provođenja III. izmjena i dopuna Prostornog plana predviđa se u slijedećim etapama:

* izrada III. izmjene i dopune Prostornog plana započeti će sklapanjem ugovora nositelja izrade i izrađivača plana
* izrada nacrta i utvrđivanje prijedloga III. izmjene i dopune Prostornog plana za javnu raspravu - izrada 60 dana od sklapanja ugovora
* javna rasprava i izrada nacrta konačnog prijedloga III. izmjene i dopune Prostornog plana – 40 dana
* utvrđivanje konačnog prijedloga III. izmjene i dopune Prostornog plana i upućivanje predstavničkom tijelu na donošenje

**FINANCIRANJE**

Članak 11.

Sredstva za financiranje III. izmjene i dopune Prostornog plana osigurati će se iz proračuna Općine Štrigova.

**PRIJELAZNE I ZAVRŠNE ODREDBE**

Članak 12.

Ova Odluka objaviti će se u „Službenom glasniku Međimurske županije“ i dostaviti će se Hrvatskom zavodu za prostorni razvoj.

Članak 13.

Ova Odluka stupa na snagu osam dana od objave u „Službenom glasniku Međimurske županije“.

KLASA: 350-02/20-01/2

URBROJ:2109/18-01/1-20/20

ŠTRIGOVA, 14. svibnja 2020. PREDSJEDNICA

OPĆINSKOG VIJEĆA

Blaženka Heric, v.r.

# Temeljem članka 17. stavka 3. Zakona o ublažavanju i uklanjanju posljedica prirodnih nepogoda (Nar. nov., br. 16/19) i članka 31. Statuta Općine Štrigova („Službeni glasnik Međimurske županije“, broj: 1/18., 14/18.), Općinsko vijeće Općine Štrigova na svojoj 16. sjednici održanoj dana 14.05.2020. godine, d o n o s i

**ODLUKU  
O USVAJANJU IZVJEŠĆA O IZVRŠENJU PLANA DJELOVANJA OPĆINE ŠTRIGOVA U PODRUČJU PRIRODNIH NEPOGODA ZA 2019.**

Članak 1.

Usvaja se Izvješće Općinskog načelnika Općine Štrigova o izvršenju plana djelovanja Općine Štrigova u području prirodnih nepogoda za 2019. godinu.

**o b r a z l o ž e n j e**

          Temeljem članka 17. stavka 3. Zakona o ublažavanju i uklanjanju posljedica prirodnih nepogoda (Nar. nov., br. 16/19)Općinski načelnik Općine Štrigova dužan je jednom godišnje, a najkasnije do 31. ožujka tekuće godine, podnijeti Općinskom vijeću Općine Štrigova Izvješće o izvršenju plana djelovanja Općine Štrigova u području prirodnih nepogoda za 2019. godinu.

            Općinski načelnik Općine Štrigova, sukladno naprijed navedenim obvezama,  podnio je na 17. sjednici Općinskog vijeća Općine Štrigova održanoj dana 14.05.2019. godine predmetno Izvješće te je isto kao takvo i prihvaćeno.

Članak 2.

Ovo Odluka objavit će se u „Službenom glasniku Međimurske županije” i stupa na snagu osmog dana od dana objave

OPĆINSKO VIJEĆE OPĆINE ŠTRIGOVA

KLASA: 920-11/20-01/1

URBROJ:2109/18-20-02

ŠTRIGOVA, 14.05.2020.

PREDSJEDNCA

Općinskog vijeća

Blaženka Heric, v.r.

Na temelju čl. 391. Zakona o vlasništvu i drugim stvarnim pravima („Narodne novine“ br. 91/96, 68/98, 137/99, 22/00, 73/00, 114/01, 79/06 i 141/06,146/08, 38/09, 153/09, 143/12 ), čl. 35. Zakona o lokalnoj i područnoj (regionalnoj) samoupravi („Narodne novine“ br. 33/01, 60/01, 129/05, 109/07, 125/08, 36/09, 150/11, 144/12, 19/13), čl. 32. Statuta Općine Štrigova („Službeni glasnik Međimurske županije“ br. 5/13.), Općinsko vijeće Općine Štrigova je na svojoj 16. sjednici održanoj 14.05.2020. donijelo je

**O D L U K U**

**o otuđenju – prodaji nekretnine u vlasništvu Općine Štrigova**

Članak 1.

Prodaje se nekretnina:

* Zkul.513, ko Štrigova, zk.čest.br. 30/1, poslovni prostor br. 5 na katu građevine (E-5)

Članak 2.

Procjenu nekretnina iz čl. 1. ove Odluke izvršio je „Međimurje-investa“ d.o.o. Čakovec i iznosi 417.000,00 kn od 23. ožujka 2020. godine.

Članak 3.

Ova Odluka stupa na snagu osmog dana od dana objave u „Službenom glasniku Međimurske županije“.

OPĆINSKO VIJEĆE OPĆINE ŠTRIGOVA

KLASA: 940-01/20-01/1

URBROJ:2109/18-20-02

ŠTRIGOVA, 14.05.2020.

PREDSJEDNCA

Općinskog vijeća

Blaženka Heric, v.r